《和借景楼》
宋代·赵希逢

静夜延孤月，清觞酌九霞。
歌声传皓齿，悲思类鸣笳。
窥听酤楼管，真成献佛花。
无端恼狂客，酒兴满天涯。

作者简介：赵希逢（生卒年不详）一作希蓬，宋宗室，太祖四子秦王德芳八世孙。理宗淳祐间，以从事郎为汀州司理。与华岳诗词酬唱往来，有《华赵二先生南征录》今不传。词见《诗渊》第二十五册。